ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 32-МИ /07.08.2023г.**

Следизборен период

На **07 август 2023 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

**1.** Доклад по постъпила преписка от ЦИК за преразглеждане на решение на ОИК

**2. Разни**

**ПРИСЪСТВАТ:**

1.Мартин Бусаров

2. Вилислав Балев,

3. Елена Панчева,

4. Владимир Вачев,

5. Биляна Петачка,

6. Александра Стоянова,

7. Стоян Терзийски ,

8. Елеонора Атанасова,

9. Светослава Терзиянова-Михайлова

**ОТСЪСТВАЩИ** : *Илия Милев,* Милена Велкова, Йордан Симонски, Мустафа Сирачки,

Заседанието бе открито в 18:00 ч. и председателствано от Мартин Бусаров – председател на комисията.

М.Бусаров:

Скъпи колеги, заседание на ОИК.

Виждам че имаме кворум, 9 члена на ОИК сме днес. Липсват четирима колеги.

 Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 9 члена на ОИК , 9 са «ЗА», «ПРОТИВ» няма.

**По І(първа) точка от дневния ред:**

М.Бусаров докладва следното:

Колеги,

Както знаете, преди време, на предходно заседание на комисията, е прието решение, по повод на преписка от КПКОНПИ, с която сме били сезирани, за установен конфликт на интереси за общински съветник, а именно г-жа Валентина Шаркова.

В резултат на което, се е приело решение 50-МИ от 21.07.2023г., видно е от самото решение, при липсва на мнозинство от 2/3 гласа ЗА приемането му. **След като сме изпратили въпросното решение на ЦИК, сме получили в** ОИК Благоевград писмо на ЦИК, №МИ-15-125 от 27.07.2023г. , което е заведено с входящ №921-МИ от 28.07.2023г. във входящия регистър на ОИК.

Запознати сте с текста и указанията в писмото.

Днес сме се събрали за да преразгледаме нашето решение 50-МИ от 21.07.2023г., и да постановим ново, с което да прекратим евентуално, ако всички сме убедени, пълномощията на общинската съветничка.

Не смятам да ви убеждавам и да излагам някакви доводи, защо действаме в обвързана компетентост, и следва да се прекрати мандата на общинската съветичка Шаркова, повече от ясно е какво казва закона, какво е установен конфликт на интереси, какви са правомощията на ОИК.

Напомням само текста на писмото от ЦИК – ако не изпълним задължението си, подчертавам , задължението си, следва да носим административно наказателна отговорност. Тоест нашето поведение като орган, следва да е законосъобразно, и да не извършваме административно нарушение, при приемане на наши решения.

За мен ситуацията е ясна – имаме съдебни решения – с тях се потвърждава акт на КПКОНПИ, потвърждава се установен конфликт на интереси по отношение на общински съветник. Нашата роля и правомощия, в този случай, е да обявим, термина с който работи законодателя и е въвел в закона , е обявим предсрочното прекратяване на пълномощията, защото те са прекратени ex lege – по силата на закона. Не ни е предоставена възможност да преценяваме дали са прекратени, дали не са, колеги.

Приемайки решение 50-МИ от 21.07.2023г. , не сме си изпълнили задължението да обявим , че по отношение на Валентина Шаркова, са прекратени предсросчно пълномощията и като общински съветник.

Следва според мен, да си изпълним законовото изискване да обявим че ex lege, пълномощията са прекратени на госпожа Шаркова, да си отменим предходното решение, тъй като в тази хипотеза, в която е прието решение 50-МИ от 21.07.2023г. , то не изпълнява нашите задължения, а сме задължени да обявим прекратени пълномощия.

Елена Панчева :

Колеги, само да припомня, че това е поредната преписка, с която получаваме документи от КПКОНПИ, досега сме сменяли общински съветници , така че следва да си изпълним задълженията отново. Присъединявам се към казаното от Председателя.

Елеонора Атанасова :

Колеги, взимам думата само да напомня, че съдебните решения следва да се изпълняват, влезлите в сила решения на КПКОНПИ също, нашата задача е да спазваме закона. Председателят засегна темата за това, че сме обвързани от силата на установеното и че следва да приемем , че документите , които сме получили по преписката от КПКОНПИ удостоверяват именно прекратени пълномощия по силата на закона. ОИК следва да установи това и да обяви с решение, че мандатът на Шаркова е прекратен, и да обявим и следващ избран, за да си се попълни състата на общинския съвет.

М.Бусаров :

Колеги, ако няма други изказвания, предлагам проект на решение:

РЕШЕНИЕ
№ 51-МИ
Благоевград, 07.08.2023

ОТНОСНО: констатиране прекратяването на пълномощията на общински съветник и обявяване на следващия в листата за избран

В ОИК 0103 Благоевград постъпи писмо от ЦИК, с техен изх.№МИ-15-125 от 27.07.2023г. , което е заведено с входящ №921-МИ от 28.07.2023г. във входящия регистър на ОИК.

С писмото се дават конкретни указания на ОИК, да преразгледа свое решение №50-МИ от 21.07.2023г.

Посочено е, че ОИК следва да съобрази изцяло, че в хипотезата на чл.30,ал.4,т.11 от ЗМСМА същата действа в условията на обвързана компетентност, от една страна , а от друга, че при неизпълнение на своите задължения да обяви предсрочното прекратяване на пълномощията на общински съветник , на членовете и ще бъдат наложени административни наказания по реда на чл.495,ал.2 от ИК.

В тази връзка, при следната фактическа обстановка и обстоятелства, а именно:

Получено е писмо от КПКОНПИ , с техен изх.№ ЦУ01-11936#15  / 13.07.2023г., което е заведено с вх.№ 918-МИ / 17.07.2023г. във входящия регистър на ОИК.

Цитираното писмо се получи в отговор на писмо на ОИК 0103 Благоевград, с наш изх.№184-МИ от 05.07.2023г., с което се изиска представяне на документите, с които се установява наличие на обстоятелства, довели до предсрочно  прекратяване на пълномощията  на общинския съветник Валентина Кирилова Шаркова  , с ЕГН:\*\*\*\*\*\*\*\*,  в хипотезите, описани в чл.30, ал.4, т. 11 ЗМСМА.

С оглед на писмо от КПКОНПИ , с техен изх.№ ЦУ01-11936#15  / 13.07.2023г., което е заведено с вх.№ 918-МИ / 17.07.2023г. във входящия регистър на ОИК, и с оглед на документите по преписката, съдържащи се в него, ОИК 0103 Благоевград проведе свое нарочно заседание на дата 21.07.2023г.

Към писмото бяха приложени и разгледани  следните документи :

- копие на писмо от Административен съд Благоевград, по административно дело №1032/2021г., от 20.06.2023г. до КПКОНПИ, ведно със препис от Решение 910/26.05.2022г. по делото;

-заверено копие на Решение №РС-451-21-075 на КПКОНПИ с дата 29.09.2021г.;

- копие на Решение по касационно административно дело №7390 / 2022г. на ВАС;

След запознаване с посочените по-горе писмени доказателства, ОИК 0103 Благоевград установи, че с Решение№РС-451-21-075 на КПКОНПИ с дата 29.09.2021г. комисията се е произнесла по реда на чл.71,ал.1,пр.1 от Закона за противодействие на корупцията и за отнемане на незаконно придобитото имущество, по сигнал с рег.№ ЦУ 01 /С-451/18.05.2021г. , като сигналът е подаден срещу Валентина Кирилова Шаркова, ЕГН: \*\*\*\*\*\*\*\*\*\*\*\*, в качеството и на общински съветник в общински съвет на община Благоевград.

От събраните в хода на административното производство доказателства КПКОНПИ е установила от фактическа страна релеванти  за казуса обстоятелства, и е достигнала до правните изводи, че след като е гласувал Решение №369 по Протокол №16 от 13.11.2020г. и Решение №439 по протокол №18 от 22.12.2020г. на Общински съвет Благоевград, Валентина Кирилова Шаркова, в качеството и на общински съветник в общинския съвет на община Благоевград и лице , заемащо висша публична длъжност по смисъла на чл.6,ал.1,т.32 от ЗПКОНПИ е извършила нарушение на разпоредбата на чл.56 от ЗПКОНПИ, според която, лице заемащо висша публична длъжност, няма право при изпълнението на задълженията си да гласува в частен интерес.

С посоченото Решение №РС-451-21-075 на КПКОНПИ с дата 29.09.2021г, комисията е установила конфликт на интереси по отношение на Валентина Кирилова Шаркова с ЕГН: \*\*\*\*\*\*\*\*\* , общински съветник в общински съвет на община Благоевград и лице заемащо висша публична длъжност по смисъла на чл.6,ал.1,т.32 от ЗПКОНПИ.

Недоволна от така постановеното Решение №РС-451-21-075 на КПКОНПИ с дата 29.09.2021г Валентина Кирилова Шаркова е инициирала съдебно производство по контрол на произнесения административен акт на комисията, като се е провел процес по административно дело №1032/2021г. по описа на Административен съд Благоевград.

В резултат, с Решение №910 от 26.05.2022г., постановено по административното дело №1032/2021г. на Административен Съд Благоевград, жалбата на Валентина Кирилова Шаркова е отхвърлена като неоснователна и съответно Решение №РС-451-21-075 на КПКОНПИ с дата 29.09.2021г. потвърдено.

Пред Върховния Административен Съд е образувано касационно административно дело №7390/2022г., с предмет Решение №910 от 26.05.2022г., постановено по административното дело №1032/2021г. на Административен Съд Благоевград.

Съответно, с Решение №5901от 05.06.2023г., постановено по административно дело №7390/2022г. по описа на ВАС, върховните административни съдии, са оставили в сила Решение №910 от 26.05.2022г., постановено по административното дело №1032/2021г. на Административен Съд Благоевград.

При този изход на спора, Решение №РС-451-21-075 на КПКОНПИ с дата 29.09.2021г.. , с което комисията е установила конфликт на интереси по отношение на Валентина Кирилова Шаркова , с ЕГН : \*\*\*\*\*\*\*\*, общински съветник в общински съвет на община Благоевград и лице заемащо висша публична длъжност по смисъла на чл.6,ал.1,т.32 от ЗПКОНПИ е влязло в законна сила.

В резултат на проведено гласуване ОИК 0103 Благоевград прие свое решение №50-МИ от 21.07.2023г., с което постановява решение за отхвърляне, поради липса на кворум за взимане на решение по чл.85 ал.4  ИК.

С приетото решение №50-МИ от 21.07.2023г.,ОИК 0103 Благоевград, не е изпълнила задължението си , в условията на обвързана компетентност, да прекрати предсрочно мандата на посочения общински съветник.

В изпълнение на указанията на ЦИК, обективирани в писмо с техен изх.№МИ-15-124 от 27.07.2023г.,заведено с входящ №921-МИ от 28.07.2023г. във входяшия регистър на ОИК, и след като отчете, че съгласно чл.87,ал.1,т.24 от ИК, ОИК е длъжна да произнесе решение,с което да прекрати предсрочно пълномощията на общински съветник и да обяви за избран следващия в съответната листа кандидат, като  изпълни своите правомощия в условията на обвързана компетентност , ОИК следва да разполага с документите, удостоверяващи съответните обстоятелства.

При горната фактическа обстановка и налични документи, ОИК 0103 Благоевград, констатира ,че приложените в писмо с входящ № 918-МИ от 17.07.2023г. на ОИК 0103 документи, са такива именно  удостоверяващи настъпили факти и обстоятелства, на основание на които по закон (ex lege) предсрочно са прекратeни пълномощията на общински съветник – основание по чл. 30, ал. 4, *т. 11* от Закона за местното самоуправление и местната администрация.

След като установи, че Валентина Кирилова Шаркова е обявена за избрана за общински съветник от листата на  партия Земеделски съюз „Ал. Стамболийски“ в произведените на 27 октомври 2019г.  избори за общински съветници в общински съвет на община Благоевград , с решение №280-МИ от 29.10.2019г. на ОИК Благоевград, и след като направи справка  чрез Информационно обслужване АД, относно подреждането на кандидатите на  партия Земеделски съюз „Ал. Стамболийски“ в листа А и листа Б на партията, ОИК установи кой е следващият в листата на партия  Земеделски съюз „Ал. Стамболийски“,  който следва да бъде обявен за избран за общински съветник от листа Б, поради което на  основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4, *т. 11,*от ЗМСМА и  във връзка с Решение 1134-МИ от 14.04.2022г. на ЦИК,във връзка с писмо на ЦИК с техен изх.№МИ-15-124/27.07.2023г., при спазване на законоустановения кворум, Общинската избирателна комисия Благоевград

**Р Е Ш И:**

1. **ОТМЕНЯ** свое решение №50-МИ от 21.07.2023г. на ОИК 0103 Благоевград.

1. **КОНСТАТИРА**предсрочно прекратяване пълномощията на Валентина Кирилова Шаркова, ЕГН: \*\*\*\*\*\*\*\*\*\*\*  – общински съветник от листата на партия Земеделски съюз „Ал. Стамболийски“ .

Анулира издаденото удостоверение за избран за общински съветник.

1. **ОБЯВЯВА**за избран за общински съветник Димитър Лазаров Урдев, ЕГН: \*\*\*\*\*\*\*\*\*\*,  следващ в листата на партия Земеделски съюз „Ал. Стамболийски“ кандидат.

На обявения за избран общински съветник да се издаде удостоверение.

Копие от настоящото решение да се изпрати за сведение на Председател на общински съвет Благоевград и на ЦИК.

**Решението на основание чл. 30, ал. 8 ЗМСМА не подлежи на оспорване.**

Колеги моля да гласуваме :

ЗА гласуват 9 члена, ПРОТИВ няма.

Решението беше взето единодушно в 18.25 часа.

**М.Бусаров :**

В точка разни сме, информирам ви, че вече има решения на ЦИК, кога и как ще предаваме архива си от дейността ни, имам опасения, че с тези решения наши и смяна на съветници, ще го направим в последния момент. Действаме с мандат до 07.09.23г. сега е точно месец преди края на мандата ни.Имайте готовност да комплектоваме архива за предаване.

Колеги моля графика за дежурства да попълним.

\*бяха обсъдени организационни въпроси.

Колеги, благодаря за присъствието на всеки.

Закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Зам.председател: /п/

 Мартин Бусаров Вилислав БАЛЕВ